ΚΟΙΝΗ ΘΕΣΗ (ΕΚ) αριθ. 35/94 η οποία καθορίστηκε από το Συμβούλιο στις 18 Ιουλίου 1994 για τη θέσπιση της απόφασης 94/. . ./ΕΚ του Συμβουλίου της . . . σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων στις δραστηριότητες έρευνας και τεχνολογικής ανάπτυξης και επίδειξης της Ευρωπαϊκής Κοινότητας (94/C 244/07)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ι σε συνδυασμό με το άρθρο 130 Ξ δεύτερο εδάφιο,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι ο τίτλος XV της συνθήκης προβλέπει συνεκτικό πλαίσιο διατάξεων για τις δράσεις της Κοινότητας στον τομέα της έρευνας και τεχνολογικής ανάπτυξης 7

ότι το άρθρο 130 ΣΤ προβλέπει ότι η Κοινότητα ενθαρρύνει τις επιχειρήσεις, συμπεριλαμβανομένων των μικρομεσαίων επιχειρήσεων, τα κέντρα ερευνών και τα πανεπιστήμια στις προσπάθειές τους στους τομείς της έρευνας και τεχνολογικής ανάπτυξης και ενισχύει τις προσπάθειές τους για συνεργασία μεταξύ τους 7

ότι το άρθρο 130 Θ της συνθήκης προβλέπει ότι πολυετές πρόγραμμα-πλαίσιο καθορίζει το σύνολο των δράσεων της Κοινότητας στον τομέα της έρευνας, της τεχνολογικής ανάπτυξης και της επίδειξης (στο εξής αναφερόμενο ως «Ε & ΤΑ») 7

ότι το τέταρτο πρόγραμμα-πλαίσιο επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1996) θέσπιστηκε με την απόφαση αριθ. 1110/98/ΕΚ του Ευρωπαϊκού Κοινοβουλίου και του Συμβουλίου της 26ης Απριλίου 1994 (4) 7

ότι το εν λόγω πρόγραμμα-πλαίσιο καθορίζει τις προϋποθέσεις χρηματοδοτικής συμμετοχής της Κοινότητας σε δραστηριότητες Ε & ΤΑ που τίθενται σε εφαρμογή από τρίτους και από το Κοινό Κέντρο Ερευνών (στο εξής αναφερόμενο ως «ΚΚΕρ») επί της ιδίας βάσεως όπως από τους τρίτους 7

ότι το άρθρο 130 Ι της συνθήκης αναφέρει ότι, για την εφαρμογή του πολυετούς προγράμματος πλαισίου, το Συμβούλιο καθορίζει τους κανόνες συμμετοχής των επιχειρήσεων, των κέντρων ερευνών και των πανεπιστημίων 7

ότι το άρθρο 130 Θ της συνθήκης προβλέπει ότι το εν λόγω πρόγραμμα-πλαίσιο τίθεται σε εφαρμογή μέσω ειδικών προγραμμάτων 7 ότι τα ειδικά προγράμματα πρέπει να εγκρίνονται σύμφωνα με τις διατάξεις της παραγράφου 4 του εν λόγω άρθρου 7

ότι, το άρθρο 130 Μ της συνθήκης αναφέρει ότι, κατά την εφαρμογή του πολυετούς προγράμματος-πλαισίου, η Κοινότητα μπορεί να προβλέπει συνεργασία στον τομέα της κοινοτικής έρευνας, τεχνολογικής ανάπτυξης και επίδειξης με τρίτες χώρες ή διεθνείς οργανισμούς 7 ότι το πρόγραμμα-πλαίσιο 1994-1998 προβλέπει τέτοιου είδους συνεργασία 7 ότι αυτό πρέπει να λαμβάνεται υπόψη κατά τη θέσπιση των κανόνων για τη συμμετοχή των επιχειρήσεων, των κέντρων ερευνών και των πανεπιστημίων 7

ότι η χρηματοδοτική συμμετοχή της Κοινότητας πρέπει κανονικά να καταβάλλεται στους συμμετέχοντες με βάση την αιτιολόγηση των πραγματικών δαπανών 7 ότι, όταν ενδείκνυται, μπορούν να συμφωνούνται άλλες μέθοδοι, συμπεριλαμβανομένων των σταθερών ποσοστών 7

ότι είναι απαραίτητο τα ειδικά προγράμματα Ε & ΤΑ να διευκρινίζουν, να συμπληρώνουν ή να υποβάλλουν σε προϋποθέσεις ή περιορισμούς τους κανόνες που προβλέπονται στην παρούσα απόφαση για τη συμμετοχή επιχειρήσεων, κέντρων ερευνών και πανεπιστημίων στο βαθμό που το απαιτεί η εφαρμογή στόχων ή μέτρων που αφορούν ειδικά τα προγράμματα αυτά 7

ότι οι δραστηριότητες Ε & ΤΑ τίθενται σε εφαρμογή σύμφωνα με τις αρχές της ορθής δημοσιονομικής διαχείρισης, και ιδίως τις αρχές της οικονομίας και της σχέσης κόστους/αποτελεσματικότητας, όπως προβλέπονται στο δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων,

ΑΠΟΦΑΣΙΖΕΙ ΤΑ ΕΞΗΣ:

Άρθρο 1

Για την εφαρμογή των δραστηριοτήτων του πολυετούς προγράμματος-πλαισίου της Ευρωπαϊκής Κοινότητας στο πεδίο της έρευνας, τεχνολογικής ανάπτυξης και επίδειξης (Ε & ΤΑ) και των ειδικών προγραμμάτων του, που εγκρίνονται σύμφωνα με το άρθρο 130 Θ της συνθήκης, εφαρμόζονται οι κανόνες που εκτίθενται στα ακόλουθα άρθρα όσον αφορά τη συμμετοχή:

α) φυσικών προσώπων, επιχειρήσεων, κέντρων ερευνών, πανεπιστημίων και νομικών προσώπων άλλης μορφής (στο εξής αποκαλούμενα «νομικές οντότητες») και

β) του Κοινού Κέντρου Ερευνών (ΚΚΕρ),

σε δραστηριότητες «έμμεσης δράσης» Ε & ΤΑ που καθόριζονται στο παράρτημα IV παράγραφος 1 στοιχείο α) και σε «ανταγωνιστικές δραστηριότητες υποστήριξης» που καθορίζονται στο παράρτημα IV παράγραφος 1 στοιχείο γ) της απόφασης αριθ. 1110/94/ΕΚ.

Άρθρο 2

Η συμμετοχή σε δραστηριότητες Ε & ΤΑ με χρηματοδοτική συνεισφορά της Κοινότητας είναι ανοικτή στο Κοινό Κέντρο Ερευνών και σε κάθε νομική οντότητα εγκατεστημένη στην Κοινότητα ή σε τρίτη χώρα το οποίο συνδέεται με την εφαρμογή του σχετικού ειδικού προγράμματος και το οποίο συνεισφέρει χρηματοδοτικά σε αυτό μέσω συμφωνίας που έχει συνάψει με την Κοινότητα σύμφωνα με το άρθρο 130 Μ της συνθήκης (στο εξής αποκαλούμενο «κράτος συνδεδεμένο με το πρόγραμμα»), υπό τον όρο ότι:

α) - διεξάγει ή αρχίζει προσεχώς να διεξάγει δραστηριότητα Ε & ΤΑ στην Κοινότητα ή σε κράτος συνδεδεμένο με το πρόγραμμα και έχει τους βασικούς πόρους που του επιτρέπουν να διεξάγει τη συγκεκριμένη δραστηριότητα ή

- είναι σε θέση να συνεισφέρει στη συγκεκριμένη δραστηριότητα Ε & ΤΑ ως δυνητικός χρήστης των αποτελεσμάτων της Ε & ΤΑ ή μπορεί να συμβάλει, για το πρόγραμμα που αφορά δραστηριότητες δυνάμει του άρθρου 130 Ζ στοιχείο γ) της συνθήκης, στη διάδοση και αξιοποίησή τους, περιλαμβανομένης της μεταφοράς τους προς εκμετάλλευση, είτε στην Κοινότητα είτε σε κράτος συνδεδεμένο με το πρόγραμμα 7

β) οι προτεινόμενες δραστηριότητες πρέπει να διεξάγονται:

- κανονικά, από δύο τουλάχιστον νομικές οντότητες. Αυτές οι νομικές οντότητες δεν πρέπει να είναι συνδεδεμένες μεταξύ τους και πρέπει να είναι εγκατεστημένες σε διαφορετικά κράτη μέλη ή τουλάχιστον σε ένα κράτος μέλος και ένα κράτος συνδεδεμένο με το πρόγραμμα ή

- από τουλάχιστον μία νομική οντότητα και από το ΚΚΕρ.

Άρθρο 3

1. Διεθνείς οργανισμοί και νομικές οντότητες από τρίτες χώρες, εκτός των κρατών των συνδεδεμένων με το πρόγραμμα που αναφέρονται στο άρθρο 2, μπορούν να συμμετέχουν σε κοινοτικές δραστηριότητες Ε & ΤΑ, κατά σχέδιο, υπό τον όρον ότι:

α) η συμμετοχή αυτή είναι προς το συμφέρων των κοινοτικών πολιτικών και

β) η συμμετοχή αυτή πραγματοποιείται από κοινού με έναν ελάχιστο αριθμό νομικών οντοτήτων από την Κοινότητα και από κράτη συνδεδεμένα με το πρόγραμμα, όπως απαιτείται από το άρθρο 2 και

γ) η συγκεκριμένη νομική οντότητα είναι εγκατεστημένη και διεξάγει δραστηριότητες Ε & ΤΑ:

i) σε ευρωπαϊκή τρίτη χώρα ή

ii) σε τρίτη χώρα η οποία έχει συνάψει συμφωνία επιστημονικής και τεχνικής συνεργασίας με την Κοινότητα, που καλύπτει δραστηριότητες του σχετικού προγράμματος ή

iii) σε τρίτη χώρα η οποία καλύπτεται από στόχο του προγράμματος για την προώθηση της διεθνούς συνεργασίας σε θέματα Ε & ΤΑ, για τις δραστηριότητες που προβλέπονται στο εν λόγω πρόγραμμα.

2. Τηρουμένων των προϋποθέσεων των παραγράφων 1 στοιχεία α) και β), η συμμετοχή νομικών οντοτήτων, που δεν καλύπτονται από την παράγραφο 1 στοιχείο γ), μπορεί να προβλεφθεί από την απόφαση για την έγκριση του συγκεκριμένου ειδικού προγράμματος, εφόσον αυτή η συμμετοχή συμβάλλει ουσιαστικά στην εφαρμογή του προγράμματος, λαμβανομένης υπ'όψη της αρχής του αμοιβαίου οφέλους.

3. Εκτός εάν προβλέπεται διαφορετικά στη σχετική απόφαση του ειδικού προγράμματος για τη συμμετοχή διεθνών οργανισμών και νομικών οντοτήτων από τρίτες χώρες βάσει του παρόντος άρθρου, δεν παρέχεται κοινοτική χρηματοδότηση στα πλαίσια του προγράμματος-πλαίσιου.

Ωστόσο, σε σαφώς προσδιορισμένες περιπτώσεις, μπορεί να χορηγηθεί χρηματοδοτική ενίσχυση της Κοινότητας για την συμμετοχή διεθνών ερευνητικών οργανισμών που βρίσκονται στην Ευρώπη.

4. Νομικές οντότητες από οποιοδήποτε κράτος ή διεθνείς οργανισμοί είναι κατ' εξαίρεση δυνατόν να εφαρμόζουν, μεχρηματοδοτική στήριξη από την Κοινότητα, ορισμένα προπαρασκευστικά και συνοδευτικά μέτρα και μέτρα υποστήριξης εμμέσων δράσεων Ε & ΤΑ, υπό την προϋπόθεση ότι αυτό είναι προς το συμφέρον των κοινοτικών πολιτικών.

Άρθρο 4

1. Κατά γενικό κανόνα, η επιλογή προτάσεων για δραστηριότητες Ε & ΤΑ γίνεται επί τη βάσει προσκλήσεων προς υποβολή προτάσεων που δημοσιεύονται στην Επίσημη Εφημερίδα των Ευρωπαϊκών Κοινοτήτων, και στις οποίες μπορεί να απαντήσει κάθε νομική οντότητα και το ΚΚΕρ, σύμφωνα με τα άρθρα 2 και 3.

Της προσκλήσεως προς υποβολή προτάσεων μπορεί να προηγείται, ενδεχομένως, πρόσκληση προς εκδήλωση ενδιαφέροντος, ενημερωτικής φύσεως, προκειμένου να διευκολύνεται η εστίαση των προτάσεων σε τομείς προτεραιότητας του προγράμματος.

2. Η διαδικασία που χρησιμοποιείται για την υποβολή και την επιλογή προτάσεων πρέπει να εξασφαλίζει ότι οι διοικητικές δαπάνες των αιτούντων και της Επιτροπής θα είναι οι χαμηλότερες δυνατές.

3. Οι προτάσεις επιλέγονται επί τη βάσει των κριτηρίων που καθορίζονται στο πολυετές πρόγραμμα-πλαίσιο και των στόχων του συγκεκριμένου ειδικού προγράμματος. Θα πρέπει να λαμβάνονται υπόψη οι ακόλουθοι άλλοι παράγοντες, εκτός εάν δεν ισχύουν για τη συγκεκριμένη δραστηριότητα:

- ο καινοτόμος χαρακτήρας της πρότασης,

- η αποτελεσματική διεθνική συνεργασία,

- η ανάπτυξη συνεργασίας μεταξύ διαφόρων κατηγοριών συμμετεχόντων, στην οποία συμπεριλαμβάνεται η καλύτερη ενσωμάτωση των μικρομεσαίων επιχειρήσεων (ΜΜΕ),

- η σχέση κόστους/αποτελεσματικότητας της πρότασης,

- η ικανότητα των συμμετεχόντων να διεξάγουν διεθνικές δραστηριότητες Ε & ΤΑ ή να συμβάλλουν αποτελεσματικά σε αυτές,

- οι προοπτικές για την αποτελεσματική διάδοση των αποτελεσμάτων της Ε & ΤΑ και την εκμετάλλευσή τους, μεταξύ άλλων, ενδεχομένως, και από τις ΜΜΕ.

Άρθρο 5

Οι όροι που αναφέρονται στο άρθρο 2 στοιχεία α) και β), καθώς και οι κανόνες για την επιλογή των προτάσεων που καθορίζονται στο άρθρο 4 δεν εφαρμόζονται:

- σε δραστηριότητες προμηθειών και υπηρεσιών, συμπεριλαμβανομένων των ανταγωνιστικών δραστηριοτήτων υποστήριξης, που εμπίπτουν στις σχετικές διατάξεις, ιδίως στους τίτλους IV και VII του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων,

- σε επιχορηγήσεις διασκέψεων (εκτός των «ευρωδιασκέψεων») εργαστηρίων και σεμιναρίων.

Άρθρο 6

Οι προτάσεις που επιλέγονται σύμφωνα με τις διατάξεις του άρθρου 4 αποτελούν αντικείμενο συμβάσεων οι οποίες συνάπτονται μεταξύ της Κοινότητας και των συμμετεχόντων στη συγκεκριμένη δραστηριότητα. Στις συμβάσεις διευκρινίζονται ιδίως οι ρυθμίσεις διοικητικής, δημοσιονομικής και τεχνικής παρακολούθησης της δράσης και περιλαμβάνονται διατάξεις για τα δικαιώματα πνευματικής ιδιοκτησίας.

Υπό την επιφύλαξη των δημοσιονομικών και διοικητικών μέτρων που είναι αναγκαία για να μπορέσει το ΚΚΕρ να συμμετέχει και αυτό σε κοινοτικές δραστηριότητες Ε & ΤΑ «έμμεσης δράσης» σύμφωνα με το άρθρο 2, το ΚΚΕρ υπόκειται στους ίδιους όρους και έχει τα ίδια δικαιώματα όπως άλλοι συμμετέχοντες στις συγκεκριμένες δραστηριότητες.

Άρθρο 7

1. Η χρηματοδοτική συμμετοχή της Κοινότητας συνίσταται στην επιστροφή ενός μέρους του κόστους της δραστηριότητας που καθορίζεται σύμφωνα με τις διατάξεις του παραρτήματος IV του τέταρτου προγράμματος-πλαισίου.

2. Οι μέθοδοι για τον καθορισμό και την καταβολή της χρηματοδοτικής συμμετοχής της Κοινότητας επισημαίνονται στην πρόσκληση προς υποβολή προτάσεων και στη συναφή τεκμηρίωση που παρέχεται με την πρόσκληση.

3. Η συνήθης μέθοδος συνίσταται σε έγκαιρες πληρωμές, κατόπιν αιτιολόγησης εκ μέρους του συμμετέχοντος, των πραγματικών δαπανών που πραγματοποιούνται από τους διατιθέμενους στη δραστηριότητα πόρους, συμπεριλαμβανομένων των έμμεσων γενικών δαπανών.

Εναλλακτικά, και εφόσον αυτό έχει ειδικά συμφωνηθεί από τους συμμετέχοντες, η πληρωμή μπορεί να διενεργείται σύμφωνα με μία από τις ακόλουθες μεθόδους:

α) σταθερά σύνθετα ποσοστά που να καλύπτουν μέρος ή και το σύνολο των συνήθων πόρων για τη διεξαγωγή δραστηριοτήτων Ε & ΤΑ. Κατά τον καθορισμό αυτών των ποσοστών λαμβάνονται υπόψη οι διαφορές που υφίστανται όσον αφορά τους τύπους των νομικών οντοτήτων και τους τύπους δραστηριοτήτων, εντός των κρατών μελών και, εφόσον ενδείκνυται και είναι εφικτό, τα εθνικά ποσοστά που ισχύουν για παρεμφερείς δραστηριότητες 7

β) σταθερά ποσό συνδεόμενα με την ολοκλήρωση συμβατικώς συμφωνημένων στόχων 7

γ) στην περίπτωση σχεδίων μικρής κλίμακας, σταθερά ποσά που καθορίζονται με βάση την εκτίμηση του προτεινόμενου κόστους του έργου.

Η επιλογή της κατάλληλης μεθόδου η οποία θα χρησιμοποιείται για τα σχέδια που επιλέγονται σύμφωνα με το άρθρο 4, συμφωνείται με κάθε συμμετέχοντα και διευκρινίζεται στις συμβάσεις που αναφέρει το άρθρο 6.

4. Για δράσεις κοινής δαπάνης με νομικές οντότητες, οι «πρόσθετες δαπάνες» περιλαμβάνουν μόνον:

i) άμεσες δαπάνες σχετικές με τη δραστηριότητα για τις οποίες, υπό διαφορετικές συνθήκες, δεν υπέχει υποχρέωση η νομική οντότητα,

ii) ενδεδειγμένη συνεισφορά στις έμμεσες γενικές δαπάνες.

Οι «πρόσθετες δαπάνες» χρησιμοποιούνται από νομικές οντότητες για σχέδια Ε & ΤΑ όταν, κατά την άποψη της Επιτροπής, η αναλυτική λογιστική του προϋπολογισμού την οποία χρησιμοποιεί η νομική οντότητα δεν επιτρέπει να τεκμηριωθούν με επαρκή ακρίβεια οι πλήρεις δαπάνες της δραστηριότητας.

Άρθρο 8

1. Για λόγους προώθησης της τεχνολογίας, οι μικρομεσαίες επιχειρήσεις που είναι εγκατεστημένες στην Κοινότητα ή σε κράτος συνδεδεμένο με το πρόγραμμα μπορούν:

α) εφόσον έχουν παρόμοια τεχνικά προβλήματα αλλά δεν διαθέτουν επαρκή μέσα για έρευνα, να συμμετέχουν σε δραστηριότητες «συνεταιριστικής έρευνας», που τους επιτρέπουν να απαιτούν από άλλες νομικές οντότητες να διεξάγουν για λογαριασμό τους δραστηριότητες Ε & ΤΑ 7

β) να λάβουν στήριξη η οποία μπορεί να παρέχεται και μέσω δικτύων αποκεντρωμένης συνδρομής για την αναζήτηση εταίρων και την κατάρτιση περιληπτικών προτάσεων. Μπορούν επίσης να λάβουν χρηματοδοτική στήριξη για τη διεξαγωγή, κανονικά, στα πλαίσια συνεργασίας, της διερευνητικής φάσης ενός σχεδίου Ε & ΤΑ, με σκοπό να εκτιμηθεί η σκοπιμότητά του και να υποβληθεί ακολούθως πλήρης πρόταση για κοινοτική δραστηριότητα, συμπεριλαμβανομένης της «συνεταιριστικής έρευνας».

2. Μετά την αρχική πρόσκληση, οι προτάσεις για «συνεταιριστική έρευνα» και οι περιλήψεις προτάσεων για τέτοιες εργασίες διερευνητικής φάσης μπορεί να υποβληθούν οποτεδήποτε.

Άρθρο 9

Στο μέτρο που απαιτείται για την επίτευξη των στόχων ή μέτρων τα οποία αφορούν ειδικώς ένα πρόγραμμα, και ιδίως στην περίπτωση δραστηριοτήτων που αναφέρονται στα στοιχεία β), γ) και δ) του άρθρου 130Ζ της συνθήκης, οι κανόνες της παρούσας απόφασης μπορούν να εκτίθενται λεπτομερέστερα, να συμπληρώνονται ή να υποβάλλονται σε όρους ή περιορισμούς, στην απόφαση έγκρισης του ειδικού προγράμματος.

Άρθρο 10

1. Η ετήσια έκθεση την οποία υποβάλλει η Επιτροπή στο Ευρωπαϊκό Κοινοβούλιο και το Συμβούλιο, σύμφωνα με το άρθρο 4 παράγραφος 1 της απόφασης αριθ. 1110/94/ΕΚ, περιλαμβάνει πληροφορίες για την εφαρμογή της παρούσας απόφασης.

2. Η παρούσα απόφαση εφαρμόζεται σε δραστηριότητες που προκύπτουν από το τέταρτο πολυετές πρόγραμμα-πλαίσιο (1994-1998).

3. Πριν από τη λήξη του τέταρτου προγράμματος-πλαισίου, η Επιτροπή υποβάλλει έκθεση στο Συμβούλιο σχετικά με την εφαρμογή της παρούσας απόφασης, συνοδευόμενη από κατάλληλες προτάσεις για την παράταση της ισχύος της ή την αναπροσαρμογή της.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 81 της 18. 3. 1994, σ. 12.

(2) Γνώμη που διατυπώθηκε την 1η Ιουνίου 1994 (δεν δημοσιεύθηκε ακόμα στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 5ης Μαΐου 1994, δεν έχει ακόμη δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 126 της 18. 5. 1994, σ. 1.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 18 Φεβρουαρίου 1994, η Επιτροπή, υπέβαλε πρόταση με βάση το άρθρο 130 Ξ της συνθήκης ΕΚ για τους κανόνες συμμετοχής επιχειρήσεων, κέντρων ερευνών και πανεπιστημίων στα ειδικά προγράμματα έρευνας, τεχνολογικής ανάπτυξης και επίδειξης της Ευρωπαϊκής Κοινότητας.

2. Το Ευρωπαϊκό Κοινοβούλιο και Οικονομική και Κοινωνική Επιτροπή έδωσαν τις γνώμες τους στις 5 Μαΐου 1994 και την 1η Ιουνίου 1994 αντίστοιχα.

Έχοντας υπόψη αυτές τις γνώμες, η Επιτροπή υπέβαλε τροποποιημένη πρόταση στις 7 Ιουνίου 1994.

3. Στις 18 Ιουλίου 1994, το Συμβούλιο ενέκρινε την κοινή του θέση σύμφωνα με το άρθρο 189 Γ της συνθήκης.

II. Στόχος της πρότασης

Το πεδίο εφαρμογής και το περιεχόμενο των κανόνων συμμετοχής αφορούν οριζόντια θέματα σχετικά με την εφαρμογή όλων των προγραμμάτων έρευνας και τεχνολογικής ανάπτυξης, ανεξάρτητα από τους στόχους τους και το επιστημονικό και τεχνολογικά τους περιεχόμενο. Στόχος λοιπόν των κανόνων είναι να λάβουν υπόψη την ποικιλία των διαφόρων ειδικών προγραμμάτων και των συμμετεχόντων, διασφαλίζοντας ταυτόχρονα τον πλήρη σεβασμό των αρχών της διαφάνειας και της παροχής ίσων ευκαιριών.

III. Ανάλυση της κοινής θέσης

Το Ευρωπαϊκό Κοινοβούλιο ενέκρινε την πρόταση της Επιτροπής με την προϋπόθεση τριών τροπολογιών όσον αφορά τα άρθρα 3.1, 6.1 και 9. Η Επιτροπή δέχθηκε και ενσωμάτωσε στην τροποποιημένη της πρόταση και τις τρεις αυτές τροπολογίες.

Στην κοινή του θέση, το Συμβούλιο δέχθηκε επίσης επί της ουσίας τις τρεις τροπολογίες του Ευρωπαϊκού Κοινοβουλίου. Ώστόσο, λόγω του ότι το κείμενο του Συμβουλίου έχει διαφορετική δομή και παρουσίαση των κανόνων, οι τροπολογίες αυτές βρίσκονται σε άλλη θέση από την αρχικά προτεινόμενη.

Πράγματι, με σκοπό την βελτίωση της σαφήνειας και της δυνατότητας κατανόησης αυτών των κανόνων, το Συμβούλιο αναδιάρθρωσε το κείμενο ως εξής: τα άρθρα 2.1 και 4.1 της πρότασης της Επιτροπής συγχωνεύτηκαν σε νέο άρθρο 2, το άρθρο 2.2 έγινε άρθρο 3 και τέλος, τα άρθρα 2.3 και 4.2 έγιναν άρθρο 8. Η σειρά των άλλων άρθρων τροποποιήθηκε ανάλογα.

Στα πλαίσια αυτά, οι τροπολογίες του Ευρωπαϊκού Κοινοβουλίου λαμβάνονται υπόψη στα άρθρα 4.2, 7.3 και 10.1 και 10.3 αντίστοιχα.

Όσον αφορα τις άλλες πτυχές της πρότασης της Επιτροπής, σχετικά με τις οποίες το Κοινοβούλιο δεν πρότεινε τροπολογίες, το Συμβούλιο εισήγαγε αρκετές τροποποιήσεις. Ορισμένες από αυτές αφορούν αποκλειστικά τη διατύπωση, ενώ ορισμένες άλλες αλλαγές, μεταξύ των οποίων ορισμένες προσθήκες ή διαγραφές, έχουν ως στόχο να συμπληρώσουν κατά το δυνατόν τους κανόνες αποφεύγοντας ταυτόχρονα τη σύγχυση ή τις αντιφάσεις με άλλα νομοθετικά κείμενα.

Τέλος, όσον αφορά τη νομική βάση, η κοινή θέση βασίζεται στα άρθρα 130 Ι και 130 Ξ της συνθήκης.

Το Συμβούλιο έκρινε επίσης ότι η απόφαση πρέπει να λάβει την μορφή απόφασης sui generis, όπως και το ίδιο το τέταρτο πρόγραμμα-πλαίσιο.

Οι κυριότερες τροποποιήσεις συνοψίζονται κατωτέρω:

1. Άρθρο 2 (συγχώνευση των άρθρων 2.1 και 4.1 της πρότασης της Επιτροπής)

- Αναφορά στη «χρηματοδοτική συνεισφορά της Κοινότητας» (ώστε να γίνει διάκριση με το άρθρο 3).

- Έμφαση στην ανάγκη συμπεφωνημένου πλαισίου σύμφωνα με το άρθρο 130 Μ της συνθήκης.

2. Άρθρο 3 (άρθρο 2.2 της πρότασης της Επιτροπής)

- Θέσπιση δύο βασικών προϋποθέσεων για τη συμμετοχή νομικών προσώπων από τρίτες χώρες: η συμμετοχή αυτή είναι προς το συμφέρον των κοινοτικών πολιτικών και να πραγματοποιείται από κοινού με έναν ελάχιστο αριθμό συμμετεχόντων από την Κοινότητα [άρθρο 3.1 στοιχεία α) και β)], σε συνδυασμό με την αρχή ανοίγματος των κοινοτικών προγραμμάτων Ε & ΤΑ σε τρίτες χώρες [άρθρο 3.1 στοιχείο γ)], σε σχετικά ευρεία βάση, η οποία μπορεί να διευρυνθεί περαιτέρω στα πλαίσια ορισμένων αποφάσεων για ειδικά προγράμματα. Δίνεται προτεραιότητα στις ευρωπαϊκές χώρες και στη συνεργασία εντός συμπεφωνημένου πλαισίου (διμερείς συμφωνίες).

3. Άρθρο 4 (άρθρο 3 της πρότασης της Επιτροπής)

- Διαγραφή της παραγράφου που αναφέρεται σε «περιορισμένες προσκλήσεις υποβολής προτάσεων» (η οποία θεωρείται περιττή δεδομένης της έκφρασης «κατά γενικό κανόνα»).

- Θέσπιση προαιρετικής δυνατότητας «πρόσκλησης προς εκδήλωση ενδιαφέροντος ενημερωτικής φύσεως» (προκειμένου να επιταχύνεται η διαδικασία επιλογής με έγκαιρη διαβίβαση των προτάσεων).

- Προσθήκη της τροπολογίας αριθ. 1 του Ευρωπαϊκού Κοινοβουλίου για τον περιορισμό των διοικητικών δαπανών (άρθρο 4 παράγραφος 2).

4. Άρθρο 5 (άρθρο 7 της πρότασης της Επιτροπής).

- Αναδιάρθρωση (για καλύτερη κατανόηση).

- Αναφορά σε «ανταγωνιστικές δραστηριότητες υποστήριξης» και στον σχετικό τίτλου του δημοσιονομικού κανονισμού (σύμφωνα με τις διατάξεις του τετάρτου προγράμματος-πλαισίου).

5. Άρθρο 6 (άρθρο 5 της πρότασης της Επιτροπής)- Προσθήκη, στις συμβάσεις, «ρυθμίσεων τεχνικής παρακολούθησης» (κατ' εφαρμογή των ενισχυμένων διατάξεων περί αξιολόγησης που περιλαμβάνονται στο πρόγραμμα-πλαίσιο και στις προτάσεις για τα συγκεκριμένα προγράμματα εφαρμογής του).

- Διευκρίνιση του καθεστώτος του ΚΚΕρ όσον αφορά την μελλοντική συμμετοχή του με την επιφύλαξη ορισμένων αναγκαίων μέτρων.

6. Άρθρο 7 (άρθρο 6 της πρότασης της Επιτροπής)

- Σαφέστερη διασύνδεση με τις διατάξεις του παραρτήματος IV του τέταρτου προγράμματος-πλαισίου (ειδικότερα όσον αφορά τα ανώτατα όρια της κοινοτικής χρηματοδοτικής συμμετοχής).

- Προσθήκη της τροπολογίας αριθ. 2 του Ευρωπαϊκού Κοινοβουλίου σχετικά με την «έγκαιρη» πληρωμή.

- Διάκριση μεταξύ της χρησιμοποίησης της συνήθους μεθόδου πληρωμής των πραγματικών δαπανών και της χρησιμοποίησης εναλλακτικών μεθόδων, εφόσον συμφωνήσουν οι συμμετέχοντες (προκειμένου να εξασφαλιστεί συνεκτική προσέγγιση και να αποφευχθεί η επιβολή μη ενδεδειγμένων ή ακατάλληλων για ορισμένες περιπτώσεις μεθόδων).

- Διευκρίνηση της έννοιας των «σταθερών σύνθετων ποσοστών» (αναγκαία λόγω της νέας μεθόδου).

- Σαφέστερος ορισμός της έννοιας των «πρόσθετων δαπανών» (ώστε να εξασφαλιστεί η κατάλληλη κάλυψη των σχετικών έμμεσων επιπλέον δαπανών).

7. Άρθρο 8 (μέρος των άρθρων 2.3 και 4.2 της πρότασης της Επιτροπής)

- Συγκέντρωση σε ένα άρθρο και διευκρίνιση των δυνατοτήτων που παρέχονται στις ΜΜΕ για συμμετοχή εκτός του πλαισίου των κανονικών προσκλήσεων υποβολής προτάσεων (ώστε να αυξηθεί η διαφάνεια και να διευκολυνθεί η κατανόηση των μεθόδων).

8. Άρθρο 9 (άρθρο 8 της πρότασης της Επιτροπής)

- Διευκρίνιση των λόγων θέσπισης τυχόν συμπληρωματικών κανόνων (ιδίως για να ληφθούν υπόψη οι ιδιαιτερότητες των ειδικών προγραμμάτων για την εφαρμογή των δράσεων 2, 3 και 4 του προγράμματος-πλαισίου).

9. Άρθρο 10 (άρθρο 9 της πρότασης της Επιτροπής)

- Περιορισμός της διάρκειας των κανόνων στις δραστηριότητες που προκύπτουν από το τέταρτο πρόγραμμα-πλαίσιο με δυνατότητα, ωστόσο, περαιτέρω παράτασης ή προσαρμογής (ώστε να εξασφαλιστεί η συνοχή της κοινοτικής προσπάθειας Ε & ΤΑ και να ληφθεί υπόψη η κτηθείσα πείρα κατά την προετοιμασία των προτάσεων για το πέμπτο πρόγραμμα-πλαίσιο).

Στα πλαίσια αυτά ελήφθη πλήρως υπόψη η τροπολογία αριθ. 3 του Ευρωπαϊκού Κοινοβουλίου, δεδομένου ότι το νέο άρθρο 10 προβλέπει ετήσιες εκθέσεις για την εφαρμογή των κανόνων και τελική έκθεση πριν από τη λήξη του τέταρτου προγράμματος-πλαισίου.

Τέλος, και ως συνέπεια των προαναφερόμενων τροποποιήσεων της πρότασης της Επιτροπής, το προοίμιο της απόφασης αναθεωρήθηκε και προσαρμόστηκε ελαφρώς σε ορισμένα σημεία. Για παράδειγμα, προστέθηκαν τρεις νέες παράγραφοι στο αιτιολογικό, δύο από τις οποίες αναφέρονται στο τέταρτο πρόγραμμα-πλαίσιο που εγκρίθηκε στο μεταξύ και συγκεκριμένα στο περιεχόμενο του παραρτήματος IV του προγράμματος αυτού και μία στις νέες διαδικασίες για κοινοτική χρηματοδοτική συμμετοχή που θεσπίζονται με το άρθρο 7, όπως τροποποιήθηκε.